open-index/open-wikipedia-markdown huggingface dataset:
Vetle Meland Risinggård

**Vetle Meland Risinggård** (født 14. oktober 1991) er en norsk bueskytter. Han konkurrerer for Kristiansand bueskyttere og var elev ved Kristiansand katedralskole mellom 2007 og 2010. Han studerer nå til sivilingeniør i nanoteknologi ved NTNU.

## Meritter

### Beste prestasjoner
*2010: 6.-plass, EM for juniorer
*2010: 3.-plass, Arizona Cup
*2009: Bronse, VM for juniorer
*2007: 5.-plass, European Junior Cup
*2007: 4.-plass, lag, VM for juniorer

Vetle Risinggård har totalt to individuelle NM-gull og syv NM-gull for lag. Han har også bidratt til en verdensrekord for lag (2007) og har til sammen åtte norgesrekorder individuelt og for lag.

### Senior
*2008: Gull i lagkonkurransen i klassen recurve i NM i skiveskyting
*2007: Gull i lagkonkurransen i klassen recurve i NM i skiveskyting

### Junior
*2008: Gull i klassen recurve herrer jr i NM i skiveskyting
*2008: Gull i klassen recurve herrer jr. i NM innendørs
*2008: 16.-plass i klassen recurve herrer jr. i EM innendørs i Torino
*2007: Sølv i klassen recurve herrer jr i NM i skiveskyting
*2007: Bronse i klassen recurve kadett gutter i NM innendørs
*2007: Gull lagkonkurransen i klassen recurve kadett i NM innendørs
*2007: 4.-plass i lagkonkurransen i junior-VM i Tyrkia

## Referanser


## Eksterne lenker
* Fédération Internationale de Tir à l'Arc 
* Norges Bueskytterforbund
* 16-åring best i landet
Atelektase

**Atelektase** er lungevev som er lufttomt og har falt sammen (PPS). Det kan forekomme fordi slim eller fostervann blir inhalert ved fødselen, og kan også forekomme ved lungekreft.

Symptomer på at man har atelektase er at man hoster mye, og har tung pust. Det er sjelden at personer med atelektase må legges inn på sykehus fordi de fleste atelektaser forsvinner av seg selv etter en stund. Men hjelp av en fysioterapeut ka noen ganger være nødvendig. De fleste blir friske etter mindre enn 3 måneder.
Anja-Evelin Jordalen

**Anja-Evelin Jordalen** (født 7. desember 1987) er en norsk vektløfter. Hun vokste opp i Bergen og er medlem i Atlet Klub Bjørgvin. Per 1. januar 2014 har hun løftet 92 kg i rykk og 113 kg i støt under NM i 2010.

## Meritter
*2003&ndash;2013: NMgull og Kongepokal i 2013. 
*Fire gull i NM junior
*Tre gull i NM ungdom
*2007: Gull i nordisk mesterskap
*To gull i nordisk juniormesterskap
*To gull i nordisk ungdomsmesterskap
*2013: 5.-plass i EM i vektløfting
*2008: 10.-plass i EM i vektløfting
*2007: 6.-plass i Junior-EM i vektløfting
*2006: 6.-plass i Junior-EM i vektløfting
*2005: 9.-plass i Junior-EM i vektløfting

## Rekorder
I årene 2002&ndash;2007 satte Jordalen 141 norske rekorder: 44 i ungdom, 79 i junior samt 18 i senior.

## Referanser


## Eksterne lenker
*
Fredrik Backer

**Fredrik Backer** (født 20. desember 1987) er en norsk fekter. Han konkurrerer for Njård. Under Sommer-OL 2008 i Beijing var han sparringpartner for Sturla Torkildsen. Backer er bosatt i Oslo.
__notoc__
## Meritter
* 2008: Gullmedalje i U23-EM
* 2007: Gullmedalje i junior-VM

## Medaljer i norske mesterskap

## Se også
* Norgesmesterskapet i fekting

## Eksterne lenker
* 
* Fredrik Backer  – Profil hos Norges Fekteforbund
Estisk holstein

**Estisk holstein** (Eesti holstein) er en kurase fra Estland. Rasen er en blanding av lokale esiske raser, nederlandsk frieser og øst-frieser. Avlsarbeidet ble startet i 1850 og stambok ble opprettet i 1885. I nyere tid har avlsmateriale blitt importert fra Nederland, Tyskland og Canada. Det finnes i cirka 175 000 dyr av rasen. 

Estisk holstein er en stor rase, med gjennomsnittsvekt på 600 kg for voksne kyr. Gjennomsnittlig årsavdrått er på 5800 kg melk, noe mindre enn for den norske NRF-kua, med 4,22 % fett og 3,22 % protein. Som for andre holstein er rasen svart med hvite markeringer. 

## Se også
* Liste over kuraser
* Ku

## Eksterne lenker
*NordGen
* DAD-IS
*EAAP-ANIMAL GENETIC DATA BANK 
*Estisk avlsforening
Svømming under Sommer-OL 2008 – 4 × 200 meter fri stafett menn

Øvelsen **4 x 200 meter fri stafett herrer** ved Sommer-OL 2008 fant sted 12. og 13. august i Beijing nasjonale vannsportsenter.

## Oversikt
Alle tider er China Standard Time (UTC+8)

## Resultater
### Heat

### Finale

## Referanser


## [[Olympisk rekordhistorikk på 4 x 200 meter fri stafett|Rekorder]]

### Ny verdensrekord
I finalen ble det satt ny verdensrekord, som da også ble ny olympisk rekord:
* , Michael Phelps (1.43,31), Ryan Lochte (1.44,28), Ricky Berens (1.46,29) og Peter Vanderkaay (1.44,68), **6.58,56**, Beijing, Kina, 13. august 2008
Lisa Sheriff

**Lisa Sheriff** (født 25. juni 1986 i Bærum) er en norsk padler. Etternavnet er fra England. Både faren Andrew Sheriff og moren Hege Blichfeldt Sheriff har vært landslagspadlere for henholdsvis Storbritannia og Norge. Sheriff er oppvokst i Bærum.

## Internasjonale meritter
* 2010: Bronse i K2 sammen med Agnes Brun-Lie i VM i padling i maratonpadling.
* 2006: 7.-plass K2 |1000 m i EM i padling
* 2006: 4.-plass i B-finale K2 300 m i VM i padling
* 2006: 4.-plass i B-finale K2 1000 m i VM i padling

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk

## Referanser
Geir Lien

**Geir Lien** (født 28. april 1967) er en norsk terrengsyklist og tidligere landslagssyklist.

I 2004 syklet Lien til seier i nordisk mesterskap i maraton terrengsykling, i Varberg i Sverige. Han kom inn hele 4 minutter før nestemann, den danske favoritten, Klaus Vesterlund. Det 100 kilometer lange «Bockstensturen» hadde dette året status som det første nordiske mesterskapet i maraton terrengsykling. 

Han konkurrerte per 2008 for Team Specialized/Nes SK, arbeidet som serviceansvarlig i butikken *Stians Sport* og var bosatt på Skarnes i Hedmark.

## Meritter

;2007
: Norgesmester maraton

* Nordisk mester i terrengsykling maraton
* To andreplasser i Birkebeinerrittet
* To sølv i tempo-NM i landeveissykling

## Referanser
Sham 69

**Sham 69** er et punk rock-band, stiftet i England i 1975. Navnet tok de fra graffiti som var malt på en vegg i deres nabolag. Sham 69 har vært en viktig inspirasjon for senere Oi!-band.

## Album
* 1978: *Tell Us the Truth* 
* 1978: *That’s Life* 
* 1979: *The Adventures of Hersham Boys* 
* 1980: *The Game* 
* 1988: *Volunteer* 
* 1991: *Information Libre* 
* 1993: *Kings & Queens*
* 1993: *BBC1 – Live in Concert*
* 1995: *Soapy Water & Mr. Marmalade* 
* 1997: *A Files CD*
* 2001: *Direct Action: Day 21*
* 2007: *Western Culture*
* 2010: *Who Killed Joe Public*
* 2013: *Their Finest Hour*
* 2015: *It'll End in Tears*
* 2021: *Black Dog*
* 2024: *To the Ends of the Earth*

## Eksterne lenker
* 
*
Peter Eremitten

**Peter Eremitten** var en fransk munk som i 1096 ledet Folkekorstoget, en forsamling av bønder, håndverkere, lavadelige riddere, kvinner og barn, som ville gjenerobre Jerusalem, som Peter tidligere hadde besøkt. Han ble regnet som hellig og hadde mange beundrere. Noen mener at det var han som satte i gang korstogene, ved å inspirere pave Urban II.

Peter forlot tidlig klosteret sitt i Amiens for å dra omkring og forkynne om bot og omvendelse blant folk. Han samlet inn penger til fattige, blant annet til medgift for prostituerte som ville begynne et anstendig liv. Han red omkring på et esel (som folk tok hår fra for å lage lykkeamuletter), vasket seg sjelden, levde bare av vin og fisk, og gikk en i grå tunika av ull. Han ble kalt «lille Peter» og hadde et langt smalt ansikt liksom eselet sitt. Guibert av Nogent traff ham og la merke til hans karisma. Peter hevdet å være utpekt av Gud til å forkynne korstog, og at han hadde et brev med seg fra Gud som bevis. 12. april samlet han tilhengerne sine i Köln, og 20. april brøt de opp og fulgte etter korsfarergruppen til Walter Sans Avoir.  

Han påstod han hadde fått syner ved den hellige grav i Jerusalem, og etter konsilet i Clermont reiste han rundt i Frankrike og Flandern med et brev fra Himmelen, som hevdet at de kristne kunne befri Jesu grav, bare de anstrengte seg. Selv ledet han den første gruppen korsfarere mot Jerusalem, gjennom Balkan og Bysants. En av de tidligste kildene, Albert av Aachen, forteller at Peter kom fra Jerusalem og gjorde slikt inntrykk på pave Urban at det inspirerte denne til sin preken i Clermont. I så fall spilte Peter en avgjørende rolle i denne delen av Europas historie. 

Da korsfarerfølget til Walter Sans Avoir rakk frem til Ungarn, måtte de hindres i å utplyndre lokalbefolkningen. Dette skyldtes ren nød, men Peters gruppe oppførte seg ikke bedre, og da byen Zemun ble angrepet og plyndret, ble en ungarsk hær satt inn mot korsfarerne og jaget dem. Mot slutten av august 1096 møttes Walthers og Peters grupper i Konstantinopel. Disiplinen var ikke blitt bedre, og keiser Alexios I Komnenos ville ha dem raskest mulig videre. En av de viktigste kildene til opplysninger om Peters liv er for øvrig keiserens datter, Anna Komnena, som var født i desember 1083 og ennå ikke fylt tretten år da korsfarerne passerte gjennom hjembyen hennes.

Alt i oktober 1096 klarte keiser Alexios å overtale korsfarerne til å krysse Bosporus over til Lilleasia. Der lot han dem seile sin egen sjø uten større forsyninger eller rettledning. De dro mot Nikea, men 21. oktober ble de angrepet av seldsjukk-sultanen Kiliq Arslans kamptrente styrker. De døde lå i hauger, blant dem Walter Sans Avoir, og Albert av Aachen skrev at det var en rimelig straff for overgrepene mot jøder. Peter Eremitten unnslapp; han døde først 8. juli 1115 i sitt hjemland. I ettertid beklaget han seg høylytt over at det var de falnes manglende tro som var årsak til at Gud ikke lot dem nå frem til Jesu grav.

## Referanser
Den socialdemokratiske Forening

**Den Socialdemokratiske Forening** er en sosialdemokratisk organisasjon som ble stiftet av Christian Holtermann Knudsen i daværende Christiania 1. mars 1885 i Akers Konsertsalong (Centralteatret) i Akersgata. Foreningen regnes som forløperen til Arbeiderpartiet, og det er mulig å se på 1. mars 1885 som den «egentlige» stiftelsesdatoen for arbeiderbevegelsens parti i Norge, snarere enn grunnleggingen i Arendal 21. august 1887. Grunnleggeren Christian Holtermann Knudsen inviterte til dannelsen av «en socialdemokratisk forening for Norge».

Av de ni punktene på programmet stod allmen stemmerett og normalarbeidsdag øverst. Vel 100 personer deltok på møtet. Foreningens lover og styre ble valgt 20. mars. Første leder ble Christian Holtermann Knudsen, som samtidig var redaktør av den nyetablerte arbeideravisa Vort Arbeide. Møtet vedtok samtidig at foreningens viktigste arbeid nettopp var å få utgitt denne avisa, som Knudsen hadde etablert året før. Knudsen gav avisa til foreningen 1. april.

Foreningens prinsipp-program var hentet fra Danmark, som igjen hadde hentet det fra det tyske Gothaprogrammet. Et av foreningens andre ledende medlemmer var Knudsens nære venn Carl Jeppesen, som overtok som foreningens leder etter Knudsen i 1886.

Alt 17. mai 1886 stilte 700 mennesker seg bak foreningens fane «Frihet! Likhed! Broderskab» og dobbelt så mange hørte Knudsens tale for dagen.

21. og 22. august 1887 var foreningen en av stifterne av det nye partiet Det norske Arbeiderparti i godtemplarlokalet ved Ormetjern utenfor Arendal. Sju av de 29 representantene kom fra foreningen, deriblant Christian Holtermann Knudsen og Carl Jeppesen, begge skulle få fremtredende posisjoner i partiet og ble partiledere.

Den Socialdemokratiske Forening eksisterer fremdeles som en forumsforening i Oslo Arbeiderparti. Leder er Sigrid Sofia Kleiva-Gramstad (2021).

## Referanser


## Litteratur
* Egil Helle og Halvard M. Lange: «PIONERENE. Den socialdemokratiske Forening og Christian Holtemann Knudsen». Utgitt av Den socialdemokratiske Forening til 100-årsjubileet 1. mars 1985. Oslo 1985.

## Eksterne lenker

* 
* 
*  Foreningens fane
Quincy Douglas

**Quincy Jonas Edward Samuel Douglas** (født 7. september 1975 i Oxford oppvokst i Bergen) er en norsk tidligere sprinter. Han representerte idrettslaget Gular i Bergen, og har de senere år vært medlem av IK Tjalve i Oslo, hvor han er trener.

Han er nå trener for Nesodden IF på Nesodden,  IL Tyrving og Bækkelaget friidrett. Han har også fungert som ekspertkommentator for Eurosport og fengselsbetjent i Oslo Kretsfengsel. Han jobber til daglig som markeds- og forretningsutvikler i IQ Locks og som miljøarbeider i barnevernet. 

Douglas er far og trener til Leon Samuel Douglas Mjaaland og yngre bror av mellomdistanseløperen Atle Douglas.

## Personlige rekorder
* 100 meter – 10,66 
* 200 meter – 21,01 
* 400 meter – 46,11, som var norsk rekord fra 1999 til 2016.

## Medaljer i norske mesterskap

## Andre meritter
* 1994 Junior-norgesmester 400 meter
* 1997 Europamesterskapet for U 23, 4.-plass på 400m
* 1999 Norsk rekord 400 meter 46.11

## Referanser
Elektroniske sikkerhetssystemer

**Elektroniske sikkerhetssystemer** omfattes av adgangskontroll, innbruddsalarm, TV-overvåking og brannvarsling. Ofte er de fire nevnte elementene integrert via en felles programvare til et helhetlig sikkerhetssystem bygd opp som en server- og klientapplikasjon med én felles database. Sikkerheten i systemets programvare ivaretas ved at leverandører av operativsystemer tester og sertifiserer programvaren til sikkerhetssystemet og databasesystemet. Nettverksmessig sikres informasjonsflyten i applikasjonen på samme måte som andre IKT-systemer ved hjelp av pålogging med brukernavn og passord, tildelingskriterier, sertifikater, kryptering og brannmurer.
 
Periferiutstyret er den delen av sikkerhetssystemet som installeres ute i anlegget. Dvs. kortlesere ved dører, innbruddsalarmdetektorer i korridorer og rom, kamera innvendig i bygget og/eller ute på fasaden, branndetektorer i alle rom, etc.

I dag er det ikke uvanlig å ha slike systemer i private boliger, selv om majoriteten av anleggene installeres i næringsbygg og offentlige bygg.
Per Brahe d.y.

**Per Brahe** d&nbsp;y (1602&ndash;1680) var en svensk riksdrots, generalguvernør over Finland og greve till Visingsö.

Han var sønn av Abraham Pedersson Brahe og sønnesønn av Per Brahe d.e.. Han giftet seg i 1628 med *Kristina Katarina Stenbock* (1609&mdash;1650), som han fikk datteren *Elsa Beata Persdotter Brahe* (1629&mdash;1653) med. Han giftet seg på nytt i 1653 med *Beata Johansdotter De la Gardie* (1612&mdash;1680). Byen Kristinestad i Österbotten og Kristina i Södra Savolax er begge etter alt å dømme oppkalt etter Brahes første kone, selv om den formelle begrunnelsen i begge tilfeller var knyttet til dronning Christina av Sverige. 

Per Brahe arvet i 1633 grevskapet Visingsborg etter farbroren Magnus Brahe. Etter Per Brahes død vedtok Karl XI en reduksjon i antall kongelige forleninger, noe som innebar at Visingborg ble inndratt til kronen.

## Karriere
Han ble i 1630 utnevnt av konge Gustav II Adolf til riksråd, i 1637 ble han generalguvernör over Finland, og i 1641 ble han utnevnt til riksdrots, det vil si rikets fremste embetsmann. I 1650 ble han forlenet med friherreskapet Kajana i Finland, etter at han tidligere hadde hatt det såkalte Brahelinna len i Savolax.

Som guvernør over Finland bidro han til grunnleggelsen av Tavastehus og Nyslott (1639), Brahestad, Kristinestad, Kristina og Villmanstrand (1640), Kajana (1651) og Brahea i nordre Karelen og Veckelax Nystad (1653). Han medvirket til at Helsingfors ble flyttet nærmere havet. 

I 1640 medvirket han til etableringen av *Kungliga akademien i Åbo*. Dette akademiet ble etter bybrannen i 1828 flyttet til Helsingfors, og videreføres i dag som Helsingfors universitet.

I grevskapet sitt, Visingsborg lot Brahe utvide Visingsborgs slott, han oppførte Brahehus og bygget om Västanå slott. De tre slottene lå i forhold til hverandre som i et triangel. Midt i triangelet anla han i 1652 byen Brahe-Grenna. På Visingsborg undeholdt greven en liten hærstyrke på ca. 200 mann. I Röttle sør for Gränna lot han anlegge en rekke mindre bruk som blant annet fremstilte våpen til hans lille armé. Her lå det også en papirfabrikk. Brahe opprettet et trykkeri på Visingö, og på Visingborgs slott fantes det et imponerende bibliotek. Allerede i 1636 hadde han også etablert en skole på øya. 

På en klippe ved sjøen Noen i Jönköpings län lot han bygge lystslottet Brahehälla.

## Brahe i ettertid
Uttrykket *I grevens tid* henspiller på Per Brahe d.&nbsp;y.s innsats.

Gatene *Brahegatan* og *Grevgatan* i Stockholm er oppkalt etter ham. *Brahegatan* og kjøpesenteret *Brahe center* i Åbo er også oppkalt etter Per Brahe d&nbsp;y.

## Referanser


## Litteratur
* P Nordman. *Per Brahe*. 1904
* C M Schymanson. *Per Brahe och Åbo Akademi* I-II. 1915-1949
* om Per Brahe d.y. i  Svenskt biografiskt handlexikon 
* om Per Brahe d.y. i *[[Nordisk familjebok]]*

## Eksterne lenker
*
Anna Birjukova

**Anna Birjukova** (russisk: Анна Бирюкова; født 27. september 1967 i Sverdlovsk) er en tidligere russisk friidrettsutøver. Birjukova tilhørte pionerene innenfor det kvinnelige tresteget og vant VM-gull 1993 i Stuttgart da hun hoppet den nye verdensrekorden på 15,09. Året etter vant hun EM-gull. Under VM 1995 i Göteborg ble Birjukova bare nummer tre og fikk se sin verdensrekord slått av Inesa Kravets.
## Eksterne lenker
*
Tahuichi Fotballskole

**Tahuichi Fotballskole** (spansk: **Academia de Fútbol – Tahuichi Aguilera**) er en boliviansk fotballskole i Santa Cruz som ble etablert i 1978 av Rolando Aguilera.

Tre tusen spillere mellom fire og nitten år blir trent på skolen hvert år.

Den består av seksten lag fra Under 10 til Under 20.

For utenlandske spillere er det fotballskole to ganger fire uker i juni&ndash;august.

Tahuichi Fotballskole har 169 lag i internasjonale turneringer i Europa, USA, Asia samt Latin-Amerika. Den har seiret i 98 turneringer og kommet som nummer to i tretten.

Tahuichi Fotballskole har tilbud om skole, lege, tannlege samt mat til spillerne.

Slagord: «Ja til Sport. Nei til Narkotika!» samt «The Tahuichi Way.»

Daglig leder er Tanya Aguilera.

## Utmerkelser
*FIFA-presidentens gullmedalje
*Nominert til Nobels fredspris en rekke ganger

## Eksterne lenker
* Offisiell hjemmeside (på engelsk)
Paraskevi Tsiamita

**Paraskevi Tsiamita** (gresk: Παρασκευή Τσιαμίτα, født 10. mars 1972 i Volos) er en tidligere gresk friidrettsutøver. Tsiamitas beste resultater har kommet i tresteg og i 1998-sesongen forbedret hun sin egen personlige rekord med én meter til 14,23 og hun endte på en niendeplass i EM 1998. Under VM 1999 lykkes Tsiamita å hoppe en ny personlig rekord på 15,07 hvilket gav henne seieren.
I 2004 valgte Tsiamita å avslutte sin karriere etter mange års skadeavbrekk.

## Se også
* Paraskevi

## Referanser


## Eksterne lenker
*
María Colón

**María Caridad Colón Rueñes-Salazar** (født 1958) er en tidligere spydkaster fra Cuba som vant gullmedaljen under Sommer-OL 1980.

## Referanser


## Eksterne lenker
*
Banfora

**Banfora** er en by i Burkina Faso. Byen ligger sørvest i landet og er hovedstaden i provinsen Comoé. Banfora hadde omtrent 65 000 innbyggere i 2006 og er dermed den fjerde største byen i Burkina Faso. De største folkegruppene i byen er Bobo og Caraboro. 

En av de viktigste næringsveiene i byen er sukkerrørindustri. Byen har også flere viktige turistattraksjoner som for eksempel Karfiguela-fossefallene og Sindou-fjellene.
Gudrun Høiseth

**Gudrun Høiseth** (født 23. desember 1976) er en norsk lege. Hun er overlege ved Divisjon for rettstoksikologi og rusmiddelforskning ved Folkehelseinstituttet. Høiseth har skrevet et titalls tidsskiftsartikler og har flere ganger opptrådt i media som ekspert på rusmidler. Hun er cand.med. samt ph.d. fra 2009.

I 2006 fikk Høiseth en pris for beste muntlige presentasjon av en ung forsker på en konferanse i rettstoksikologi i Slovenia. Høiseths foredrag handlet om en markør som kan påvise at en person drakk alkohol før hen døde. Dette er interessant fordi det også dannes alkohol i lik etter døden.

## Referanser
Svømming under Sommer-OL 2008 – 800 meter fri kvinner

Svømme-øvelsen **800 meter fri damer** i Sommer-OL 2008 fant sted mellom 14. og 16. august, i Beijing nasjonale vannsportsenter. 

Fem heat ble avholdt med maksimalt antall svømmere (åtte). Plasseringene i heatene har formelt ingen betydning, i det utøverne med de åtte beste tidene fra alle heatene kvalifiserte seg til finalen.

Kvalifikasjonskravet var 8 minutter 36 sekunder (A-krav) og 8 minutter 54 sekunder (B-krav). De olympiske komiteene med to eller flere svømmere som tilfredsstiller A-kravet kan melde på to slike svømmere ellers kan de melde på en enkelt svømmer som har klart B-kravet.

Øvelsen 800 meter damer var uvanlig ved det olympiske svømmeprogrammet for 2008 siden det ikke var noen tilsvarende øvelse for herrer. I stedet var herrenes lengste fridistansen 1500 meter og menn svømte ikke 800 meter. For alle andre øvelser i 2008, er herrenes og kvinnenes program identisk.

Rebecca Adlington satte olympisk rekord i konkurransens innledende heat. Før finalen var altså Brooke Bennetts olympiske rekord fra 2000 ikke lenger OL-rekord. I finalen ble
den eldste verdensrekorden i svømming slått av Rebecca Adlington.
  
Norge var ikke representert. Danske Lotte Friis satte ny nordisk rekord i det innledende heatet og slo rekorden som Irene Dalby hadde hatt omtrent like lenge som Janet Evans hadde hatt verdensrekorden som også ble forbedret. Lotte Friis tok bronsemedalje i finalen.

## Rekorder
Før denne konkurransen, var de eksisterende verdens- og olympiske rekorder som følger:

Følgende nye verdens- og olympiske rekorder ble satt i konkurransen. 

## Resultater
### Heatene

### Finale

## Referanser
Ţ

**Ţ** og **ţ** (*[[T]]* med cedille) er den 34. bokstaven i det liviske alfabetet, mellom t og u. Livisk rettskriving baserer seg på latvisk og estisk. Som på latvisk, representerer cedillen palatalisering av grunnbokstaven, så denne bokstaven representerer en ustemt palatal plosiv – [c].

Den kan noen ganger forekomme på rumensk, men dette er feil, siden rumensk benytter seg av bokstaven ** - *t* med komma. I tidlige utgaver av Unicode fantes kun *&#x0163;*, og denne ble derfor brukt i stedet for *ț*. Avhengig av font og innstillinger på datamaskinen kan de to bokstavene se temmelig like ut.

I 1868, foreslo franskmannen Ambroise Firmin-Didot i boken *Observations sur l'orthographe, ou ortografie, française*, at fransk burde adoptere en bokstav *&#x0163;*, siden *t* i mange ord ikke uttales som [t], men som [s]; spesielt i ord fra latin der følges av en *i*. Dette gjelder for eksempel alle ord som slutter med endelsen -*tion* (f.eks. *nation* og *révolution*). Samtidig var det ønskelig å beholde *t*-en som en *t*, slik at ordenes morfologi kunne sees, og det var lettere å se hvilke ord som var beslektet. (For eksempel uttales *t*-en forskjellig *diplomatie* og *diplomatique* ([s] i det første, [t] i det andre; disse ordene kunne da skrives som *diploma&#x0163;ie* og *diplomatique*. Gitt at *&#x0163;* skal uttales [s] får vi her både en rettskrivning som er mer i tråd med uttalen av ordene, samtidig som vi også ser at ordene har samme rot.) Dette ble imidlertid ikke fulgt opp. En slik bokstav ville vært lik i funksjon til bokstaven ç, der *c* i en posisjon der den vanligvis uttales [k], skal uttales [s], men pga. historisk rettskrivning og morfologi har man beholdt *c*-en.

På norsk har man gjort noe lignende det Firmin-Didot foreslo, ved å endre skrivemåten i slike ord; ord med den latinske endelsen -*tion*, med norsk rettskriving, får i stedet endelsen -*sjon*.

## Noter


## Se også
*Cedille
*Ç – C med cedille
* - T med komma
Jonathan D. Spence

**Jonathan D. Spence** (egenvalgt kinesisk navn: 史景迁, pinyin: *Shǐ Jǐngqiān*,  født 11. august 1936 i Surrey i England, død 25. desember 2021) var en amerikansk sinolog og historieprofessor ved Yale University i New Haven i USA. Hans forsket primært på kinesisk historie fra første opiumskrig og fremover.

Jonathan Spence studerte først historie ved University of Cambridge. Sinologien kom han i berøring med under et utvekslingsår ved Yale University, der forelesninger av historieprofessor Mary Wright om kinesisk historie vekket hans interesse. Han tok doktorgraden med en avhandling om den tidlige Qing-tiden, og avhandlingen ble fulgt opp med verket *To Change China: Western Advisers in China*. Etter dette fikk han i 1971 en lærestol i historie ved Yale. Flere publikasjoner fulgte. 

Mellom 1983 og 1986 var Spence dekan for Yales historiske fakultet, og i årene 1988/1989 ledet han Whitney Humanities Center. I 1990 kom hans berømte verk *The Search for Modern China*.

Jonathan Spence mottok mange æresdoktorater og andre utmerkelser. I 2004/2005 var han president for American Historical Association.

## Verker
* 1969: *To Change China: Western Advisers in China*
* 1974: *Emperor of China: Self-Portrait of [[K'ang Hsi|K'ang-Hsi]]*
* 1978: *The Death of Woman Wang*
* 1982: *The Gate of Heavenly Peace: The Chinese and Their Revolution 1895-1980*
* 1984: *The Memory Palace of [[Matteo Ricci]]*
* 1987: *The Question of Hu*
* 1990: *The Search for Modern China*
* 1993: *Chinese Roundabout: Essays on History and Culture*
* 1994: *God's Chinese Son*
* 1999: *The Chan's Great Continent: China in Western Minds*
* 1999: *Mao Zedong*
* 2007: *Return to Dragon Mountain: Memories of a Late Ming Man*

## Referanser


## Eksterne lenker
* 2008 Reith Lectures: ''Chinese Vistas'' by Jonathan Spence – fire foredrag publisert på nettstedet bbc4.uk
* Spence archive from *[[The New York Review of Books]]*
* Jonathan Spence: ''Cliffhanger Days: A Chinese Family in the Seventeenth Century,'' AHA Presidential Address  Et foredrag holdt på American Historical Associations årsmøte i januar 2005, og deretter publisert på organisasjonens nettsted. Besøkt 22.&nbsp;januar 2023.
FK Zebra

***FK Zebra*** er en norsk reality-TV-serie som gikk på TV 2 Zebra i 2008. Her skulle fotballtrener Egil «Drillo» Olsen trene opp 16 «nerder» til å bli «gode» fotballspillere på to måneder. Serien var en oppfølger til *[[Heia Tufte!]]* som tidligere hadde gått på TVNorge. Nordisk Film solgte Tufte-konseptet til TV 2. Det ble dermed dannet et helt nytt lag med navnet FK Zebra. Hjemmebanen til laget var Haraløkka.

Serien hadde en snitt på  seere.

## Spillerstallen 2008
Laget bestod av:
# Vegard Kivle
# Thomas Strand
# Enno Rehling
# Magne Seierslund
# Einar Haraldsen
# Øyvind Andersson
# Axel Stentun
# Kamran Younas
# Chris Slettvoll
# Paul Schmidt
# Kenneth Slaaten
# Magnar Muller
# Rasmus Jahr
# Miguel Erland
# Fredrik Solem
# Terje Rødsjø

*Trenere:* Egil «Drillo» Olsen og Kenneth Wilsgård

## Se også
* *[[Heia Tufte!]]*
* Oversikt over norske Reality-TV-serier

## Referanser


## Eksterne lenker
* 
* Klipp fra serien på YouTube
Mikhail Stakhovitsj

**Mikhail Aleksandrovitsj Stakhovitsj** (Михаил Александрович Стахович) (født 1861 i Orjol, død 1923 i Aix-en-Provence) var en russisk politiker, jurist og embetsmann.

Han studerte jus og arbeidet i distriktsforvaltningen. Han satt i Dumaen i 1906 og 1907. 

Fra mars til september 1917 var han av Russlands provisoriske regjering utsendt som generalguvernør i Finland. Han frasa seg stillingen 17. september 1917, og ble i 2 måneder etterfulgt av Nikolaj Vissarionovitsj Nekrasov.
David Fisher (person i Six feet under)

**David James Fisher** er en fiktiv figur i HBO-serien *[[Six Feet Under]]*, spilt av  Michael C. Hall. David er den andre sønnen (fire år yngre enn Nate) til Natahanial Fisher og medeier av Fisher & Sons (Senere Fisher & Diaz).

## Før serien
David er på mange måter konservativ, og skiller seg slik fra sine andre søsken. Han var for eksempel en Young Republican da han gikk på college. Han lengter etter å bli gift og få barn, men denne drømmen knuses når han innser at han er homofil. Han holder dette hemmelig inntil han kommer i begynnelsen av tredveårene og har i mellomtiden til og med vært forlovet med en kvinne kalt Jennifer. David ønsker egentlig å bli advokat men arbeider i familiebedriften fordi Nate har dratt hjemmefra. David blir etterhvert kjæreste med Keith Charles, en politimann han treffer i en homo-vennlig kirke.
Boris Tsjotsjijev

**Boris Tsjotsjijev** (født 1. november 1957, død 22. juli 2021 i Vladikavkaz) var en georgisk politiker, som var fungerende statsminister i Sør-Ossetia en periode i 2008.

Han overtok som fungerende statsminister i den selverklærte utbryterrepublikken Sør-Ossetia 18. august 2008, etter at Sør-Ossetias president Eduard Kokojty erklærte unntakstilstand og oppløste regjeringen. Han var visestatsminister før dette, under tidligere statsminister Jurij Morozov, og har leder forhandlingene for løsrivelse fra Georgia.

Den 22. oktober samme år utnevnte det sør-ossetiske parlamentet Aslanbek Bulatsev som ny statsminister.

Han døde i Vladikavkaz i Russland den 22. juli 2021, av covid-19.
## Referanser
Liten møkkfleinsopp

**Liten møkkfleinsopp** (*Psilocybe subcoprophila*) er en sopp i gruppen fleinsopper. Soppen inneholder de psykedeliske tryptaminene psilocin og psilocybin i varierende forhold til hverandre. Forholdet mellom de to stoffene er ikke av relevans ved bruk, ettersom psilocybinet fra soppen ved oralt inntak hurtig omdannes til psilocin. Inntak av soppen foregår som regel ved at man spiser den i tørket tilstand, men soppen kan også traktes til te eller spises fersk.

## Virkninger av hallusinogenet i fleinsopp
De virksomme stoffene i fleinsopp kalles psilocybin og psilocin. Disse gir ruseffekt ca. 30–45 minutter etter inntak, og rusen varer i 4–6 timer.

Ruseffekten avhenger av brukerens sinnstilstand og av hvilke omgivelser vedkommende befinner seg i. Alle sanseinntrykk forsterkes, men de kan også forvrenges. Brukeren kan få en følelse av klarhet, i og med at sanseinntrykk fremstår tydeligere. Videre kan gjenstander i omgivelsene forandre form eller farge, noe som bidrar til at omgivelsene blir mer interessante og spennende. Tidsfølelsen blir svekket, og vedkommende kan få inntrykk av at skillet mellom selv og omgivelser faller bort. Dette kan medføre en tilstand hvor man føler seg "i ett med alt".

Sanseinntrykkene kan være intense, og man kan legge merke til ting som tidligere ikke opptok oppmerksomheten. Dette kan for eksempel være egne hjerteslag, følelse av å kjenne blodstrømmen i deler av kroppen og lignende. Rusen kommer og går i bølger.

## Uheldige virkninger av fleinsopp
Det er ikke påvist fysiske skadevirkninger, men brukere kan få en rekke uheldige psykiske effekter av stoffet. Bruken må derfor regnes som farlig, og det at styrken på soppen varierer med voksested, gir risiko for overdosering.

Rusen under bruk av fleinsopp kan være svært skremmende, i og med at en kan erfare truende synsinntrykk samtidig som oppfattelsen av virkeligheten endres. Dette kan utløse angstreaksjoner.

Andre lidelser som for eksempel epilepsi, kan forverres under påvirkning av stoffene i fleinsopp.

## Eksterne lenker
* 
* Record Details: ''Psilocybe subcoprophila'' (Britzelm.) Sacc., Syll. fung. (Abellini) 11: 72 (1895) - Index Fungorum
Norge under Paralympiske sommerleker 2008

**[[Norge]]** sendte en tropp på 24 deltakere til de **[[paralympiske sommerleker 2008]]** i Beijing.

De norske utøverne deltok i ni forskjellige idretter. Utøverne tok en gullmedalje, tre sølvmedaljer og tre bronsemedaljer totalt i mesterskapet.

## Medaljer

## [[Bueskyting]]

* Tom Vangen

## [[Friidrett]]

* Runar Steinstad (spyd)
* Elin Holen De Capitani (hopp)

## [[Boccia]]

* John Nørsterud
* Elisabeth Wilhelmsen
* Roger Aandalen

## [[Sykling]]

* Morten Jahr

## [[Hestesport]]

* Jens Lasse Dokkan
* Mariette Garborg
* Ann Cathrin Lübbe
* Anne Cecilie Ore
* Sigrid Rui

## [[Seiling]]

* Bjørnar Erikstad
* Per Eugen Kristiansen
* Jostein Storrdahl
* Aleksander Wang-Hansen

## [[Skyting]]

* Monica Lillehagen

## [[Svømming]]

* Cecilie Drabsch Norland
* Stian Helgeland
* Marianne Mæland
* Jørgen Tadvin
* Mariann Vestbøstad

## [[Bordtennis]]

* Rolf Erik Paulsen
* Tommy Urhaug

## Se også
* Paralympiske sommerleker 2008
* Norge under Sommer-OL 2008

## Referanser


## Eksterne lenker
* Paralympiske sommerleker Beijing 2008- offisiell nettside
* Den internasjonale paralympiske komité
Telewizja Polska

**Telewizja Polska Spółka Akcyjna** (TVP S.A., kort **TVP**; *Polsk televisjon*) er Polens offentlige fjernsynsselskap. Dets søsterselskap på radiosiden er Polskie Radio. TVP får omkring en tredjedel av sine inntekter gjennom innkreving av lisensavgift, og får ellers inntekter fra reklame og sponsing.

De regulære fjernsynssendingene startet i 1952, og fargesendinger startet i 1971. I 1992 ble radio og fjernsyn skilt i to separate selskaper. TVP ble medlem av Den europeiske kringkastingsunionen i 1993. Selskapet hadde et fjernsynsmonopol frem til 1990-tallet.

## Kanaler
TVP produserer to riksdekkende kanaler:
* TVP1
* TVP2

I tillegg produserer TVP en rekke lokale kanaler og noen nisjekanaler:
*TVP3
*TVP Info 
*TVP Kultura
*TVP Sport
*TVP Historia
*TVP POLONIA 
*TVP Seriale
*TVP Parlament
*TVP Rozrywka
*TVP ABC
*TVP Kobieta
*TVP Dokument
*TVP NAUKA
*TVP ABC 2
*TVP Historia 2
*ALFA TVP
*TVP Kultura 2
*Jasna Góra TV
*TVP Wilno
*Белсат TV

Kanalen Belsat TV (Белсат TV) sender på belarusisk, beregnet på befolkningen i Belarus.

## Barneproduksjoner
Utenfor Polen er Telewizja Polska spesielt kjent for barneproduksjoner av høy kvalitet. Telewizja Polska har også samarbeidet med kringkastingsselskaper i andre land om flere slike produksjoner.

## Eksterne lenker
*
Lou Taylor Pucci

**Lou Taylor Pucci** (født 27. juli 1985) er en amerikansk skuespiller. Han er kjent for sine roller i filmer som *[[Fifty Pills]]* og *[[Thumbsucker]]* samt TV-serien *[[Empire Falls]]*. Pucci var med i det amerikanske punkpop-bandet Green Day sin musikkvideo «Jesus of Suburbia» der han spilte Jimmy. 

## Filmografi

## Eksterne lenker
* 
* Fansite
* Lou Taylor Pucci comprehensive profile
* 
* Lou Taylor Pucci Interview with Nick Haramis for BlackBook Magazine
Penny Arcade Expo

**Penny Arcade Expo** (**PAX**) er en spillmesse som avholdes årlig i Seattle, Boston, Melbourne og San Antonio. PAX ble startet av Jerry Holkins og Mike Krahulik, forfatteren og illustratøren bak online-tegneserien *[[Penny Arcade]]*. PAX begynte som en messe fokusert på  videospill uavhengig av plattform. Det utviklet seg raskt til å bli en feiring av gaming-kultur i alle sine former: videospill, brettspill, rollespill, miniatyrspill og så videre. På messene er i hovedsak feiring av spillerne i seg selv og ikke på bransjen som sådan i fokus.

## Se også
*Games Convention i Leipzig
*E3
*Tokyo Game Show

## Referanser


## Eksterne lenker
*
Byen uten navn eller hvordan lage verdens beste vafler

***Byen uten navn eller hvordan lage verdens beste vafler*** er en barnebok fra 1996 av  Fredrik Hossmann, illustrert av Annette Halvorsen.

Bokens jeg-person kommer til en by som lever sitt eget liv, og hvor menneskene er redusert til pappfigurer, tømt for et hvert eget liv. Han møter vinflasken, de gode og de onde bilene, og vaffelmannen som gir ham oppskriften på verdens beste vafler.

## Eksterne lenker
* Om Byen uten navn 
* Byen uten navn, digital utgave
Etappene i Vuelta a España 2008

**Etappene i [[Vuelta a España 2008]]** – resultater og sammenlagtplassering.
## 1. etappe: [[Granada]] - Granada, 7 km ([[Lagtempo (sykling)|lagtempo]])
30-08-2008

                     
## 2. etappe: Granada - [[Jaén]], 167 km
31-08-2008

## 3. etappe: Jaén - [[Córdoba (Spania)|Córdoba]], 165 km
01-09-2008

## 4. etappe: Córdoba - [[Puertollano]], 153 km
02-09-2008

## 5. etappe: [[Ciudad Real]] - Ciudad Real, 40 km ([[temporitt|tempo]])
03-09-2008

## 6. etappe: Ciudad Real - [[Toledo]], 162 km
04-09-2008

## 7. etappe: [[Barbastro]] - [[Andorra]] (Naturlandia - La Rabassa), 224 km
06-09-2008

## 8. etappe: Andorra (Escaldes - Engordany) - [[Pla de Beret]], 160 km
07-09-2008

## 9. etappe: [[Viella]] - [[Sabiñánigo]], 198 km
08-09-2008

## 10. etappe: Sabiñánigo - [[Zaragoza]], 173 km
09-09-2008

## 11. etappe: [[Calahorra]] - [[Burgos]], 178 km
10-09-2008

## 12. etappe: Burgos - [[Suances]], 180 km
11-09-2008

## 13. etappe: [[San Vicente de la Barquera|San Vicente de la B.]] - [[Alto de L’Angliru]], 199 km
13-09-2008

## 14. etappe: [[Oviedo]] - [[E. E. Fuentes de Invierno]], 158 km
14-09-2008

## 15. etappe: [[Cudillero]] - [[Ponferrada]], 198 km
15-09-2008

## 16. etappe: Ponferrada - [[Zamora (Spania)|Zamora]], 185 km
16-09-2008

## 17. etappe: Zamora - [[Valladolid]], 160 km
17-09-2008

## 18. etappe: Valladolid - [[Las Rozas]], 179 km
18-09-2008

## 19. etappe: Las Rozas - [[Segovia]], 161 km
19-09-2008

## 20. etappe: [[San Ildefonso|La Granja de S. I.]] - [[Alto de Navacerrada]], 16 km ([[Temporitt|tempo]])
20-09-2008

## 21. etappe: [[San Sebastián de los Reyes|S. Sebastián de los Reyes]] - [[Madrid]], 110 km
21-09-2008

## Se også
*Etappene i Vuelta a España 2007
KGB (Belarus)

**Republikken Belarus sin komité for statssikkerhet** (**KGB**) (belarusisk: Камітэт дзяржаўнай бяспекі, КДБ, russisk: Комитет государственной безопасности, КГБ) er etterretningstjenesten i Belarus. Den oppstod på begynnelsen av 1990-årene som etterfølger etter det sovjetiske KGB i Belarus, og har i motsetning til etterretningstjenesten i Russland (FSB) beholdt navnet fra sovjettiden. KGB regnes som en viktig støtte for president Aleksandr Lukasjenko.

## Eksterne lenker
*
Michael Stewart

**Robert Michael Maitland Stewart**, baron Stewart av Fulham, (født 6. november 1906 i Bromley i London, død 13. mars 1990) var en britisk sosialdemokratisk politiker og sentralt medlem av Fabian Society. Han var blant annet utenriksminister i to omganger i Harold Wilsons første regjering.

## Politisk løpebane

Han studerte filosofi ved St John's College, Oxford, hvor han tok en bachelorgrad i 1929. Stewart satt i Underhuset i perioden 1945–1979, først innvalgt fra Fulham East (til 1955), så fra Fulham (til 1974) og deretter fra Hammersmith-Fulham. Kort etter at han ble innvalgt første gang ble han juniorinnpisker, og fra 1947 til 1951 var han statssekretær i Krigsministeriet. Fra mai til oktober 1951 var han parlamentarisk sekretær i Forsyningsministeriet. Etter Labours valgnederlag i 1951 var Stewart Labours skyggeminister for utdannelse (1955–1959) og boligsaker og lokalstyre (1959–1964).

Da Harold Wilson ble statsminister i 1964 ble Stewart utnevnt til utdannelses- og forskningsminister. I januar 1965 ble han så utenriksminister. Han ble beskrevet av pressen som relativt ukjent, men var samtidig en godt kjent person innen Fabian Society.

I 1966 ble Stewart utnevnt til økonomiminister (*[[Secretary of State for Economic Affairs]]*). Fra 1966 til 1968 var han *[[First Secretary of State]]*. Han ble gjenutnevnt til utenriksminister i 1968, og hadde denne ministerposten frem til 1970. Som utenriksminister forsynte han bl.a. den nigerianske regjeringen med våpen for å knuse uavhengighetsbevegelsen i Biafra.

Stewart var leder for Labours delegasjon til Europarådet i juni 1970, og var sammen med George Brown president for Labours Europa-komité. Han var medlem av Europaparlamentet fra 1975 til 1976.

I 1964 ble Stewart medlem av Det kongelige råd. Han ble utnevnt til life peer og medlem av Overhuset som *Baron Stewart of Fulham* i juli 1979.

## Publikasjoner
* *The Forty Hour Week* (Fabian Society), (1936)
* *Bias and Education for Democracy* (1937)
* *The British Approach to Politics* (1938)
* *Modern Forms of Government* (1959)
* *Life and Labour* (1980), selvbiografi
* *European Security: the case against unilateral nuclear disarmament* (1981)

## Referanser


## Eksterne lenker
* 
*
Life peer

***Life peer*** (engelsk; «livstidspeer») er i Storbritannia personer utnevnt til baron og oppover på livstid (i motsetning til arvelige titler) og dermed har sete i Overhuset. Grunnlaget for utnevnelsen av *life peers* er Life Peerages Act 1958. 

Life peerage tildeles på grunnlag av samfunnsnyttig arbeid og tildeles ofte til tidligere statsministre, advokater eller fremstående forretningsfolk. De bidrar ofte med sin erfaring og ekspertise ved gjennomgang av lovforslag i Underhuset. Innføring av life peers endret til en viss grad balansen i overhuset i de konservatives disfavør. Life peers har alltid barontittel og sete i Overhuset, forutsatt at de oppfyller visse krav, som alder og britisk statsborgerskap. Selv om barontittelen til en *life peer* ikke er arvelig, har barn av *life peers* (som er født i ekteskap) samme privilegier som barn av arvelige baroner, og kan bruke tiltaleformen *the Honourable*. Etter en lovendring i 1999 er de fleste medlemmene av Overhuset *life peers*, mens antallet medlemmer med arvede titler er sterkt redusert. *Life peers* blir utnevnt av en rekke grunner: En stor gruppe er politikere, som blir forventet å delta regelmessig på Overhusets møter, og som blir nominert av sine partier (såkalte «*working peers*»). Det er også vanlig at innehavere av visse høye embeder, samt tidligere innehavere av landets høyeste embeder, blir utnevnt til *peers*. I tillegg blir personer utnevnt til *life peers* for fremragende meritter innen forskjellige områder. Disse blir ikke forventet å delta regelmessig på Overhusets møter, men kan gjøre det hvis de ønsker.

## Referanser
The Umbrella Academy

***The Umbrella Academy*** er en amerikansk tegneserie skrevet av Gerard Way (My Chemical Romance), tegnet av Gabriel Bá, der coveret er laget av Bá og James Jean. De første seks utgavene kalt *[[The Umbrella Academy: Apocalypse Suite]], ble gitt ut i begrendet opplag* og ble gitt ut av Dark Horse Comics, med første utgave 19. september 2007. Utgivelsene vant Eisnerprisen 2008 for *Beste tegneserie i begrenset opplag*. En andre serie *[[The Umbrella Academy: Dallas]]* ble gitt ut i 2008.

Serien er blitt filmatisert og hadde premiere på Netflix 15. februar 2019.

## Handling
Medlemmene av «The Umbrella Academy» beskrives som en «dysfunksjonell familie av superhelter»

På midten av 1900-tallet ​​blir det født 43 spedbarn med superkrefter som på uforklarlig vis blir født av tilfeldige kvinner som ikke viste noen tegn til å være gravide før de plutselig fødte barna. Sir Reginald Hargreeves, aka The Monocle, er en utenomjordisk skapning forkledd som en berømt gründer. De adopterer syv av barna, og forbereder barna på å redde verden fra en uspesifisert trussel. Fra dette tidspunktet begynner de å gå under kallenavnet som The Umbrella Academy.

Men teamet blir etter hvert oppløst og mister kontakt med hverandre, frem til ni år senere når de får høre nyheten om Sir Hargreeves sitt dødsfall. De blir deretter gjenforent når en av deres egne blir en super-skurk. The Umbrella Academy ledes av The Monocle (Sir Reginald Hargreeves) et romvesen forkledd som en velstående gründer, og verdenskjent vitenskapsmann. Han adopterer 7 av de 43 babyene, nemlig Spaceboy, The Kraken, The Rumor, The Séance, The Boy, The Horror og The White Fiolin.

«The Umbrella Academy» står overfor en rekke katastrofale hendelser, samt dødsfallet til en nær alliert. Når en ny trussel dukker opp blir det opp til akademiet å bekjempe trusselen. Men hvert medlem blir ofte alt for distrahert på grunn av deres egne problemer.

## Referanser
Økernkrysset

**Økernkrysset** er et større veikryss bestående av 3 mindre kryss på Økern i Oslo. Her møtes i hovedsak Hjalmar Brantings vei som Ring 3 og Østre Aker vei som riksvei 163, men også de lokale veiene Økernveien og Lørenveien.

Økernkrysset som helhet er et av byens mest ulykkesbelastede veikryss.

Det pågikk (2013) en større omlegging av Økernkrysset, hvor blant annet Økerntunnelen (Østre Aker vei) og Lørentunnelen (Ring 3) bygges.

## Referanser
Tsjapajevka

**Tsjapajevka** (russisk: Чапа́евка) også kalt **Motsja** (russisk: Мо́ча) er ei elv i Samara oblast i Russland. Den er ei venstre sideelv til Volga, og er 298&nbsp;km lang, med et nedbørfelt på 4310&nbsp;km². Den har sitt utspring på de vestligste utløperne av Obsjtsjij Syrt, og munner ut i Saratov-reservoaret nær Novokujbysjevsk. Byen Tsjapajevsk ligger ved elva. Elva er seilbar opp til 34&nbsp;km fra munningen. Mesteparten av vannføringen kommer fra snøsmelting, og elva tørker helt inn i de øvre delene om sommeren. Den er islagt fra november til april. De største sideelvene er Petrusjka, Vetljanka og Vjazovka.

Elva het opprinnelig *Mócha*, men ble i 1925 kalt *Tsjapajevka* til ære for borgerkrigshelten Vasilij Tsjapajev.
Parlamentsvalget i Storbritannia 1951

**Parlamentsvalget i Storbritannia 1951** var et valg til det britiske Underhuset som fant sted 25. oktober 1951. Dette skjedde kort etter valget til Underhuset i 1950. Labour Party hadde vunnet valget året før med svært knapp margin, og Labour-regjeringen skrev ut nyvalg i håp om å øke oppslutningen. Selv om Labour økte antallet stemmer, tapte partiet seter i parlamentet, og mistet flertallet til det konservative partiet. Det liberale partiet mistet mer enn to tredjedeler av stemmene, og ble fjerde største parti etter National Liberal Party.

## Resultater

Totalt ble det avgitt 28 596 594 stemmer. Resultatene for Det konservative parti omfatter også resultatene for Ulster Unionist Party.

## Kilder
* General Election Results 1885-1979 http://www.election.demon.co.uk , besøkt 15. mai 2018
Bedriftssøkemotor

En **bedriftssøkemotor** (engelsk: **enterprise search engine**) er en søkemotor som opererer på informasjon internt i en bedrift, i motsetning til søkemotorer som kun arbeider med offentlig tilgjengelig informasjon fra Internett. Man sier av og til at bedrifts-søkemotoren er innenfor brannmuren.

Mens en internett-søkemotor gjerne har en enkelt kilde, nemlig nettsider hentet av en crawler, har bedrifts-søkemotoren potensielt like mange kilder som det finnes data-lagre internt i en bedrift. Eksempler er databaser, filtjenere, intranett, e-post-tjenere, personalregister, publiseringssystemer med flere. For å få tilgang til disse kildene, brukes innholds-adaptere (eng: Content Connectors).

Når innholdet er hentet fra kilden, normaliseres det gjerne til et felles format som kan indekseres og søkes uten å vite hvor det kommer fra. Normaliseringsprosessen kan inneholde ulike steg som f.eks. datavask, dato-normalisering og synonym-beriking. For 
eksempel kan tittelen på et normalisert dokument være hentet fra fornavn+etternavn for person-data eller emne-feltet for en e-post.

## Kjente produsenter og produkter
* FAST ESP fra Microsoft Development Center Norway
* IBM (Omnifind)
* Microsoft (Search Server)
* Lucene fra Apache Software Foundation
* Searchdaimon

## Referanser
Googlebot

**Googlebot** er Googles søkerobot, som er ansvarlig for å innhente alle nettsider i verden slik at Google kan indeksere dem.

## Se også
* Søkerobot
* Søkemotor

## Referanser


## Eksterne lenker
*